

VLADA REPUBLIKE HRVATSKE

Zagreb, 13. siječnja 2023.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**PREDLAGATELJ*:***Ministarstvo mora, prometa i infrastrukture

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**PREDMET*:***Prijedlog zaključka o prihvaćanju Izvješća o vođenim pregovorima za sklapanje Dodatka Sporazumu između Vlade Republike Hrvatske i Vijeća ministara Bosne i Hercegovine o održavanju i rekonstrukciji cestovnih mostova na državnoj granici

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

P r i j e d l o g

Na temelju članka 12. stavka 1. Zakona o sklapanju i izvršavanju međunarodnih ugovora („Narodne novine“, broj 28/96.) i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2023. donijela

**Z A K L J U Č A K**

1. Prihvaća se Izvješće o vođenim pregovorima za sklapanje Dodatka Sporazumu između Vlade Republike Hrvatske i Vijeća ministara Bosne i Hercegovine o održavanju i rekonstrukciji cestovnih mostova na državnoj granici, u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, KLASA: 303-03/19-02/4, URBROJ: 530-08-1-2-22-85, od 16. prosinca 2022.

2. Utvrđuje se da je usuglašeni tekst Dodatka Sporazumu iz točke 1. ovoga Zaključka u skladu s utvrđenom osnovom za vođenje pregovora i sklapanje Sporazuma.

3. Dodatak Sporazumu iz točke 1. ovoga Zaključka, potpisat će, u ime Vlade Republike Hrvatske, potpredsjednik Vlade Republike Hrvatske i ministar mora, prometa i infrastrukture.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ovim Zaključkom prihvaća se Izvješće o vođenim pregovorima za sklapanje Dodatka Sporazumu između Vlade Republike Hrvatske i Vijeća ministara Bosne i Hercegovine o održavanju i rekonstrukciji cestovnih mostova na državnoj granici te utvrđuje da je usuglašeni tekst Dodatka Sporazuma u skladu s Izvješćem i utvrđenom osnovom za vođenje pregovora i sklapanje Sporazuma temeljem Odluke o pokretanju postupka za sklapanje Dodatka Sporazumu između Vlade Republike Hrvatske i Vijeća ministara Bosne i Hercegovine o održavanju i rekonstrukciji cestovnih mostova na državnoj granici (Klasa: 022-03/22-11/54, Urbroj: 50301-05/31-22-4 od 19. rujna 2022. godine).

Dodatak Sporazumu između Vlade Republike Hrvatske i Vijeća ministara Bosne i Hercegovine o održavanju i rekonstrukciji cestovnih mostova na državnoj granici sklapa se kako bi se osiguralo održavanje dva novo izgrađena mosta preko korita rijeke Save:

 - Most kod Gradiške na međudržavnoj cesti E-661 u nadležnosti Hrvatskih cesta d.o.o. ,

 - Most kod Svilaja na autocesti koridora Vc u nadležnosti Hrvatskih autoceta d.o.o. .

Na temelju članka 11. stavka 3. Sporazuma između Vlade Republike Hrvatske i Vijeća Ministara Bosne i Hercegovine o održavanju i rekonstrukciji cestovnih mostova na državnoj granici (potpisanog 29. rujna 2020. ), moguće je dodatkom Sporazumu urediti održavanje navedenih mostova.

Tijekom pregovara o tekstu prijedloga Dodatka Sporazumu održan je službeni sastanak izaslanstava dviju država 26. listopada 2022. u Brčkom u Bosni i Hercegovini. Na navedenom sastanku je usvojena konačna inačica teksta Sporazuma koja je parafirana od strane voditelja izaslanstava.

Hrvatske ceste d.o.o.: za održavanje Most kod Gradiške na međudržavnoj cesti E-661 osigurano ukupno 5.300 eura (40.000 kuna) i to za: 2022. 10.000 kuna (1.325 eura), 2023. 1.325 eura, 2024. 1.325 eura i 2025. 1.325 eura. Financijska sredstva su osigurana u financijskom planu Hrvatskih cesta d.o.o.. Sredstva će se izdvajati s aktivnosti redovitog održavanja 413030, proračunski konto 323.

Hrvatske autoceste d.o.o.: za održavanje Most kod Svilaja na autocesti koridora Vc osigurano ukupno 67.220 eura (506.550 kuna) i to za: 2022. 16.205 eura (122.100 kuna) , 2023. 16.615 eura, 2024. 17.005 eura i 2025. 17.395 eura. Financijska sredstva su osigurana u financijskom planu Hrvatskih autocesta d.o.o.. Sredstva će se izdvajati s aktivnosti A700005 redovitog održavanja, proračunski konto 7004 Program redovnog održavanja.

Izvršavanje Dodatka Sporazumu ne zahtijeva dodatna financijska sredstva iz Državnog proračuna Republike Hrvatske.

Troškove za rad izaslanstva obuhvaćaju troškove za vođenje pregovora, a osigurani su u okviru redovitih proračunskih sredstava tijela državne uprave i društva Hrvatske ceste d.o.o. i Hrvatske autoceste d.o.o. čiji su predstavnici članovi izaslanstva Republike Hrvatske za vođenje pregovora.